**DĖL LĖŠŲ SKYRIMO**

2020 m. gruodžio 15 d. Nr. DĮV-1188

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2, 5 punktais, Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo, patvirtinto Šilalės rajono savivaldybės tarybos 2013 m. kovo 21 d. sprendimu Nr. T1-48 „Dėl Šilalės rajono savivaldybės lėšų skyrimo neplanuotoms švietimo, kultūros ir kitoms priemonėms įgyvendinti tvarkos aprašo patvirtinimo“, 5.1, 5.2 ir 5.3 papunkčiais ir atsižvelgdamas į Kyokushin karatė klubo „Taurus“ prezidento 2020 m. spalio 15 d. prašymą, Didkiemio kaimo bendruomenės pirmininkės 2020 m. lapkričio 26 d. prašymą Nr. DKB-7 „Dėl lėšų skyrimo įsiskolinimams padengti“, Jomantų kaimo bendruomenės pirmininkės 2020 m. lapkričio 24 d. prašymą, Tenenių Šv. Barboros parapijos klebono 2020 m. lapkričio 19 d. prašymą „Dėl Tenenių Šv. Barboros bažnyčios“, Gineikių kaimo bendruomenės pirmininkės 2020 m. lapkričio 25 d. prašymą ir Šilalės krašto neįgaliųjų sąjungos valdybos pirmininkės 2020 m. gruodžio 4 d. prašymą:

1. S k i r i u lėšas iš Šilalės rajono savivaldybės administracijai patvirtintos Savivaldybės funkcijų įgyvendinimo ir valdymo tobulinimo programos (Nr. 1) Neplanuotų švietimo, kultūros ir kitų priemonių įgyvendinimo priemonei (Nr. 01.01.04.04.), iš viso – 3 200,0 Eur:

1.1. Tauragės sporto klubui „Taurus“ – 1 000,0 Eur (padengti klubo „Taurus“ Šilalės skyriaus sporto inventoriaus įsigijimo išlaidų dalį);

1.2. Didkiemio kaimo bendruomenei – 200,0 Eur (padengti komunalinių paslaugų įsiskolinimo bei vietinės rinkliavos už komunalinių atliekų surinkimą ir tvarkymą išlaidų dalį);

1.3. Jomantų kaimo bendruomenei – 250,0 Eur (padengti komunalinių paslaugų (elektros bei patalpų šildymo) už 2020 m. išlaidų dalį);

1.4. Tenenių Šv. Barboros parapijai – 1 300,0 Eur (prisidėti prie parapijos namelio remontui įsigyjamų statybinių medžiagų išlaidų);

1.5. Gineikų kaimo bendruomenei – 150,0 Eur (padengti bendruomenės pastato turto ir įsigytos įrangos draudimo išlaidų dalį);

1.6. Šilalės krašto neįgaliųjų sąjungai – 300,0 Eur (padengti kalėdinių dovanėlių įsigijimo išlaidas).

2. P a v e d u Šilalės rajono savivaldybės administracijos Buhalterinės apskaitos skyriui parengti lėšų naudojimo sutartis su Programos vykdytojais dėl įvardytų lėšų panaudojimo.

3. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt).

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo arba įteikimo suinteresuotam asmeniui dienos.

Administracijos direktorius Valdemaras Jasevičius